# Apysaldis piengrybis

### Straipsnis iš Vikipedijos, laisvosios enciklopedijos.

Lactarius subdulcis
Mokslinė klasifikacija

Karalystė: | Grybai ( Fungi)
Skyrius: | Papėdgrybūnai ( Basidiomycota)
Klasė: | Papėdgrybiai ( Basidiomycetes)
Eilė: | Ūmėdiečiai ( Russulales)
Šeima: | Ūmėdiniai ( Russulaceae)
Gentis: | Piengrybis ( Lactarius)
Rūšis: | Apysaldis piengrybis ( Lactarius subdulcis)

Index Fungorum

Apysaldis piengrybis (Lactarius subdulcis) – piengrybių (Lactarius) genties grybų rūšis.

Vaisiakūniai smulkūs. Kepurėlė 3-5 (7) cm skersmens, jauna išgaubta, iškili, vėliau paplokščia, šiek tiek įdubusi, dažniausiai su gūbreliu, drėgnu oru gleivėta, lygi, neplaušuota, iš pradžių raudonai ruda, rausva, vėliau geltonai rusva. Lakšteliai balsvi, senesnių gelsvi, tankūs, trapūs, priaugtiniai arba neryškiai kotu nuaugę žemyn. Kotas 3-6 cm ilgio, 0,5-1 cm storio, kepurėlės spalvos, tuščiaviduris, visada trumpesnis už kepurėlės plotį. Trama gelsva, ochrinės spalvos, plona, elastinga, malonaus kvapo, aštroko skonio. Pieniškos sultys baltos, spalvos nekeičia, nekarčios, jauni grybai labai sultingi.

Auga liepos – spalio mėn. įvairiuose miškuose. IV kategorijos, vartojamas sūdytas. Lietuvoje labai paplitęs, gausiai auga kasmet.

Rodomas puslapis "http://lt.wikipedia.org../../../a/p/y/Apysaldis_piengrybis.html"

Kategorija: Ūmėdiečiai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky